《牡丹》
宋代·方惟深

嫚黄妖紫间轻红，谷雨初晴早景中。
静女不言还爱日，彩云无定只愁风。
炉烟坐觉沈檀薄，妆面回看粉黛空。
此别又须经岁月，酒阑携烛绕芳丛。

作者简介：（1040—1122）宋兴化军莆田人，徙居长洲，字子通。方龟年子。早通经学，尤工于诗，为乡贡第一。后举进士不第，即弃去，躬耕田间，闲则读书。徽宗崇宁四年以遗逸荐，为兴化军助教。所为诗精诣警绝，甚为王安石所称赏。有《方秘校集》。